Ärkasin äratuskella peale - lubasin lapsele, et läheme kinno Jääaega vaatama. Piletite saamine popile filmile ei ole lihtne. Ostsin päev varem ära.    Et oleks uudne ja äge, käisime Coca-Cola Plazas 3D- seansil. Mina võtsin  prillid pool filmi peal peast - silmadesse tekkis esialgu raskustunne ja seejärel ka valu. Nii mõnigi hõõrus peale minu veel silmi (piilusin ringi). Aga ilma imeprillideta oli veidi udune. Lahe igatahes - mõnus multikas. Notsule meeldis - ei kiununud ta saalis, et millal see ükskord lõpeb. Vaid eelajalooliste elukate rünnaku ajal mammutipaari vastu sosistas, et kardab.  Supp sõõrikukohvikus (no ma ei viitsi ju kohe esimesel puhkusepäeval vaaritada ja nõusid pesta). Ülejäänud päeva koristasin kuuri -  viskasin ära mitu kuupmeetrit kogunenud prügi.  Homme sõidame Munalaidu - esimene kord sellel hooajal... (niipalju siis suvekodust)